text: গত ২৪ ঘন্টায় কলকাতার কোথায় কত বৃষ্টি হল, দেখে নিন এক নজরে « BanglaLive
  প্রথম পাতা » খবরাখবর » গত ২৪ ঘন্টায় কলকাতার কোথায় কত বৃষ্টি হল, দেখে নিন এক নজরে
  আষাঢ় মাসে কলকাতায় বৃষ্টি প্রায় হয়নি বললেই চলে। শ্রাবণের শুরুতেও পর্যাপ্ত বৃষ্টির দেখা পায়নি শহর। বাড়ছিল গরম, তার সঙ্গে পাল্লা দিয়ে বৃষ্টির প্রত্যাশা। অবশেষে শ্রাবণের মাঝামাঝি শুরু হয়েছে জমিয়ে বৃষ্টি। যদিও আবহাওয়া দফতর জানিয়েছে, শ্রাবণের স্বাভাবিক নিয়মে নয়, এই বর্ষণের নেপথ্যে রয়েছে নিম্মচাপ।
  গত ২৪ ঘন্টায় প্রবল বৃষ্টিতে ভিজেছে কলকাতা। জল দাঁড়িয়ে গিয়েছে বিভিন্ন জায়গায়। শ্লথ হয়েছে যানবাহনের গতি। মধ্য কলকাতার সেন্ট্রাল অ্যাভিনিউ, কলেজ স্ট্রিট, এস এন ব্যানার্জি রোড, লেনিন সরণি যানজটে থমকে থেকেছে । জল জমেছে উত্তরের বিধান সরণি, বিবেকানন্দ রোড, দক্ষিণের আনোয়ার শাহ রোড, রাসবিহারী অ্যাভিনিউ-সহ বিভিন্ন জায়গায়।
  একনজরে দেখে নেওয়া যাক গত ২৪ ঘন্টায় শহরের কোন এলাকায় বৃষ্টির পরিমাণ কত –
  বেহালায় বৃষ্টির পরিমাণ সর্বাধিক ৷ গত ২৪ ঘণ্টায় বেহালায় বৃষ্টি হয়েছে ৮৫ মিলিমিটার৷ জল জমে গিয়েছে চৌরাস্তা, সরশুনা, ঠাকুরপুকুরের বিস্তীর্ণ এলাকায়। ডায়মন্ড হারবার রোডে যানজটে ভোগান্তি হয়েছে প্রবল।
  জোকায় বৃষ্টি হয়েছে ৭৬ মিমি
  মোমিননপুরে বৃষ্টি হয়েছে ৭৪ মিমি
  দমদমে বৃষ্টি হয়েছে ৫৩ মিমি
  পাটুলিতে বৃষ্টির পরিমান ৫১ মিমি
  ধাপায় হয়েছে ৪৯ মিমি বৃষ্টি
  নিউমার্কেট এলাকায় বৃষ্টি হয়েছে ৪৮ মিমি
  সন্তোষপুরে গত ২৪ ঘণ্টায় বৃষ্টির পরিমাণ ৪৬ মিমি
  কাশীপুরে বৃষ্টি হয়েছে ৪৫ মিমি
  উল্টোডাঙায় বৃষ্টি হয়েছে ২৫ মিমি
  মানিকতলায় ৩১ মিমি বৃষ্টি হয়েছে
  ঠনঠনিয়ায় ৩২ মিমি বৃষ্টি হয়েছে
  বালিগঞ্জে হয়েছে ৩৩ মিমি বৃষ্টি
  আলিপুর আবহাওয়া দফতর সূত্রে খবর, নিম্নচাপ অক্ষরেখা আরও শক্তি বাড়িয়ে গভীর নিম্নচাপে পরিণত হয়েছে। ফলে আগামী কালও প্রবল বৃষ্টিতে ভিজতে পারে তিলোত্তমা। তবে সপ্তাহান্তে নিম্মচাপ ক্রমশ দুর্বল হওয়ায় বৃষ্টি কমার সম্ভাবনা রয়েছে।